เขตรักษาพันธุ์สัตว์ป่าป่าบ้านโฮ่ง ลำพูน เตรียมเปิดให้ชมนกยูง 1 ธันวาคมนี้
เขตห้ามล่าสัตว์ป่า ป่าบ้านโฮ่ง จังหวัดลำพูน เตรียมเปิดให้นักท่องเที่ยวเข้าชมความสวยงามของนกยูง ในวันที่ 1 ธันวาคม 2564 จนถึงวันที่ 31 มกราคม 2565 ซึ่งจะเปิดให้เข้าชม 2 ช่วงเวลาคือ เวลา 06.00 น.- 09.00 น. และเวลา 14.00 น.- 18.00 น.สำหรับการเข้าชม เขตห้ามล่าสัตว์ป่าป่าบ้านโฮ่ง จะจำกัดผู้เข้าชมรอบละไม่เกิน 50 คน ทั้งนี้การดำเนินกิจกรรมต่างๆ ให้เป็นไปตามมาตรการป้องกันการแพร่ระบาดของโรคโควิด-19 อย่างเคร่งครัด โดยจะมีการตรวจวัดอุณหภูมิ ล้างมือด้วยสเปรย์แอลกอฮอล์ก่อนเข้า ลงทะเบียนและสแกนคิวอาร์โค้ดเพื่อลงทะเบียนผ่านแอปพลิเคชันไทยชนะ เมื่อเข้าในพื้นที่แล้วผู้เข้าชมต้องเว้นระยะห่างระหว่างบุคคลและสวมแมสตลอดเวลาอย่างไรก็ตาม ขอความร่วมมือจากผู้เข้าชมทุกคน ปฏิบัติตามกฎระเบียบอย่างเคร่งครัด เพื่อไม่เป็นการรบกวนการใช้ชีวิตของนกยูง เช่น ห้ามส่งเสียงดัง ห้ามเข้าไปในพื้นที่ห้ามเข้า ซึ่งจะมีมีป้ายเตือนและมีเจ้าหน้าที่คอยดูแล นอกจากนี้ ห้ามให้อาหารนกยูงเด็ดขาด ติดตามข้อมูลข่าวสารเพิ่มเติมได้ที่ เพจ เขตห้ามล่าสัตว์ป่าป่าบ้านโฮ่ง